Olsenbanden jr. – Første kupp

Olsenbanden jr. – Første kupp er en norsk TV-serie for barn som gikk som julekalender på TV 2 første gang i 2001. Serien er produsert av Nordisk Film & TV, og regissert av Beate Eriksen og Arne Lindtner Næss. Hovedrollene blir spilt av Aksel Støren Aschjem, Lars Berteig Andersen og Thomas Engeset. 

Olsenbandens første kupp ble spilt inn over 60 dager sommeren 2001 og hadde et budsjett på 18 millioner kroner. Serien gikk i reprise på TV 2 som julekalender flere ganger. Olsenbanden jr. er inspireret av Lilla Jönssonligan, opprinnelig en svensk idé. 

Serien startet med svært gode seertall, henholdsvis 621 000 og 620 000 seere på de to første episodene. Ved femte gangs visning i 2012 var seertallene betraktelig lavere, med 58 000 seere på første episode.

 Handling 
Olsenbanden jr. handler om Olsenbandens første kupp. Fortellingen finner sted på 1950-tallet og bandemedlemmene er bare 12-13 år gamle. Egon Olsen møter Benny Fransen og Kjell Jensen når han som ny elev på skolen får sine første venner. Og det tar ikke lang tid før de havner opp i bråk. Egon bor på barnehjem, og barnehjemmet får hvert år tildelt en stor pengesum til å feire jul for. Dette året er imidlertid julefondet tomt, og Egon mistenker at advokatfirmaet som passer på fondet, har tømt det for penger. Olsenbanden, med Egon i spissen, starter jakten på julefondet, og gjengen kommer opp i mange spennende og morsomme situasjoner – slik også Olsenbanden er kjent for.

 Rolleliste 
 Roller  Skuespiller Egon Olsen  Aksel Støren Aschjem Kjell Jensen  Thomas Engeset Benny Fransen  Lars Berteig Andersen Dynamitt-Harry  Jakob Schøyen Andersen Valborg  Julia Charlotte Geitvik Ingrid  Karoline Gamlund Herman Hermansen  Halvor Borgen Lindstad Biffen  Bastian Hafr Knut/Biffensmedhjelper  Raymond Henriksen Johnny/Biffensmedhjelper  Benjamin Røsler Gudrun Jensen/Kjells mor  Kjersti Holmen Bassefar/Kjells far  Trond Brænne Barnehjemsbestyrer,Hallandsen  Torfinn Nag Rektor, Hallandsen  Jan Grønli Kriminalbetjent Hermansen  Anders Hatlo Kriminalassistent Holm  Johannes Joner Advokat Baraldsnes  Even Rasmussen Advokat Rønn  Magne Lindholm Lærer Bartnes  Jørgen Langhelle Sekretær Fru Klausen  Inger Teien Vaktmesteren  Thor Aamodt Lærer Thingulstad  Tom Sterri Lærer Krogh  Toralv Maurstad Kelner påDen gyldne gris  Eli Anne Linnestad

 Episoder 
 Episode nr.  Første gang vist  Plot 1  1. desember, 2001 Hjemme hos Kjell er pappa-Bassefar i gang med forberedelsene til jobben som julenisse på et av byens stormagasiner. Forsøket hans på å be om lønnsforhøyelse ender imidlertid særdeles dårlig, samtidig som mangelen på dadler nærmest er en katastrofe for mamma-Gudruns butikk nå like oppunder jul. På skolen får Kjell og Benny en ny klassekamerat. Han heter Egon Olsen. 2  2. desember, 2001 Egon vil skaffe bevis for at styret for barnehjemmets julefond har gjort underslag. Han tror ikke en døyt på at pengene har gått med til å administrere fondet og til diverse driftsmidler. Kjell bruker mesteparten av tiden til å drømme om Valborg. 3  3. desember, 2001 Olsenbanden jr. har skaffet til veie en rekke hjelpemidler for å kunne åpne pengeskapet på barnehjemsstyrer Hallandsens kontor. Ikke alt går etter planen. 4  4. desember, 2001 Operasjonen på Hallandsens kontor gikk ikke etter planen. Heldigvis fornekter Egon Olsen seg aldri. I dag har han en ny plan - inspirert av historien om den Trojanske hest. 5  5. desember, 2001 Olsenbanden jr. håper i dag å komme seg inn på Hallandsens kontor ved hjelp av "Den Trojanske Bjørn" - det vil si; Egon skal inni en utstoppet bjørn. 6  6. desember, 2001 Olsenbanden jr. bestemmer seg for å overlevere den røde kofferten til politiet, og anmelde Hallandsen & Co for svindel og underslag. 7  7. desember, 2001 Olsenbanden må velge mellom Bassefar og Hallandsens koffert. Selv om de vil redde Bassefar, er de livredde for at den røde kofferten nå vil komme på avveie. 8  8. desember, 2001 Egon klarer å lokalisere Hallandsens røde koffert, men det blir ikke enkelt å få tak i den. 9  9. desember, 2001 I dag er dagen for den store klassefesten, og Egon har spennende planer. Kjell også, men det dreier seg mest om damer. 10  10. desember, 2001 Pappskaller, hengeromper, suppehuer! Egon er ikke nådig i karakteristikken av Benny og Kjell. 11  11. desember, 2001 Kofferten er igjen på avveie, og Olsenbanden jr. er ikke de eneste som er etter den. De får seg litt av en overraskelse når de skjønner at selveste rektor er på Hallandsens parti. 12  12. desember, 2001 Det er full fortvilelse hjemme hos Kjell og mamma Gudrun. Bassefar er igjen sporløst borte. 13  13. desember, 2001 Den 13. desember er selveste Lucia-dagen, og Egon har selvsagt planer om å bruke den spesielle dagen for alt den er verdt. 14  14. desember, 2001 Olsenbanden jr. er innelåst på biblioteket, og det finnes bare én eneste utvei. Den går ut gjennom et lite vindu oppunder taket. 15  15. desember, 2001 Gudrun og Kjell er ute av seg ettersom Bassefar fremdeles er på avveie. Egon går med på å hjelpe, men da må Benny skyte blink med spretterten sin. 16  16. desember, 2001 Styret ved barnehjemmet Lykkebo har brukt opp hele julefondet på feriereiser og privat luksus. Barnehjemsgutten Egon Olsen nekter å se på at julefeiringen henger i en tynn tråd, og får med seg klassekameratene Benny og Kjell i kampen for å redde julen. 17  17. desember, 2001 Egon er avhengig av at Kjell stiller opp hundre prosent, men Kjell er så forelsket i Valborg at han vet ikke hvor han skal gjøre av seg. Og han har en stor rival i Biffen. 18  18. desember, 2001 Endelig er det duket for det store julespillet. Egons plan ligger i startgropa, men Olsenbanden må passe seg, for de har et særdeles vaktsomt publikum. 19  19. desember, 2001 Julespillet er i full gang, men det er ikke mye som går som Egon har planlagt. Dette kan ende med katastrofe! 20  20. desember, 2001 Det er tydeligvis ingen vei utenom; politiet ser seg nødt til å arrestere Olsenbanden. Det er imidlertid lettere sagt enn gjort. 21  21. desember, 2001 De tre gutta i Olsenbanden er sporløst forsvunnet, og de villeste rykter har begynt å gå om hva som har skjedd. 22  22. desember, 2001 Olsenbanden er fanget sammen med Bassefar i kjelleren til Hallandsen. Holm og Hermansen er på sporet, og gode råd er dyre. 23  23. desember, 2001 Lille julaften skal brukes til pynting av tre, forberedelse av mat og Grevinnen og hovmesteren. Olsenbanden jr. er fanget i Hallandsens kjeller. 24  24. desember, 2001 Det er Julaften, Egon har en siste plan, og Hermansen og Holm får beskjed om at det er begått hærverk på selveste «Sinnataggen». Klarer Olsenbanden jr. å redde julen i siste liten?

 CD utgivelse 
Det ble utgitt en CD med alle de kjente sangene fra serien. Disse er:

 «Julen er på vei» – Stray Kor (3:05)
 «Julen varer lenge» – Asgeir Borgemoen (3:48)
 «Det skjedde i de dage» – Malin Solli (3:34)
 «Når du er med» – Aina Andreassen (3:43)
 «Juletre Rock» – Cheezy Keys (2:36)
 «En sang jeg har lyst til å synge» – Julia Charlotte Geitvik (3:07)
 «Det nye år» – Viktor Kristoffer Stenhjem (3:05)
 «Det skal du ha ditt dumme troll» – Stray Kor (2:47)
 «Våres melodi» – Aina Andreassen (3:05)
 «Deg og meg» – Trond Brænne (2:56)
 «Jeg har en plan» – Olsenbanden jr. (4:04)

 Referanser 

 Eksterne lenker 



Kategori:Norske barneserier
Kategori:Norske julekalendere på TV for barn
Kategori:Olsenbanden
Kategori:Norske TV-produksjoner fra 2000-årene
Kategori:TV-produksjoner på TV 2 Norge
Kategori:Norske krimserier
Kategori:Norske komiserier